Буенос Аирес (покраина)

За главниот град на државата, погл. Буенос Аирес. Буенос Аирес (шпански: Provincia de Buenos Aires) е најнаселената покраина во Аргентина. Главен град е Ла Плата (850.000 жители) и се наоѓа 50 км јужно од главниот град Буенос Аирес. Географија Буенос Аирес има површина од 307.571 км2 и се граничи со Рио Негро, Ла Пампа, Кордоба, Санта Фе и Ентре Риос. На исток излегува на Атлантикот. Воедно е и најголема покраина во Аргентина. Претежно е рамничарска земја со исклучок на возвишенијата: Сиера де ла Вентана и Сиера де Тандил. Највисок врв е Серо Трес Пикос (1.239 м), а најдолга река е Саладо (700 км). Клима Просечната температура во покраината изнесува помеѓу 13 и 17 °C. На брегот ветровите се студени и влажни. Има дождови од 500 до 1.000 мм годишно. Стопанство Развиено е сточарството, од кои најмногу овчарството, свињарството, и живинарството. Од големо значење е и млекарската индустрија. Од земјоделските култури најмногу се одгледува соја, пченка, пченица, сончоглед. Има исто и маслинови полиња. Од индустријата најразвиени се хемиската, металургијата, автомеханиката, текстилната индустрија и производството на храна. со учинок од 50% од вкупното производство во земјата. Туризам Туризмот најзастапен е на атлантскиот брег. Познати туристички места се: Самборомбон Беј, Мар дел Плата и др. Административна поделба Покраината е поделена на 134 административни делови (partidos) Поврзано Административна поделба на Аргентина Наводи Надворешни врски Управен портал на покраината Буенос Аирес Кратка историја на градовите Архивирано на 1 септември 2005 г. Секретаријат за внатрешни работи на покраинатаАрхивирано на 25 април 2001 г. Историја и туризам Архивирано на 10 октомври 2014 г.